Patria sem rody: '''a)''' Haje (''Milvus'') - s vykrojeným, pomerne dlhým chvostom. '''b)''' Orly (''Aquilla'') - veľké v. so silnými nohami operenými až po prsty veľkými pazúrmi, s mohutným zobákom, samičky sú väčšie ako samce. Žijú vo všetkých oblastiach sveta okrem Nového Zélandu a Antarktídy. Sú to veľké vtáky s mohutným zobákom a nohami. Hniezdo si robia na skalách i v korunách stromov. Orol skalný (''Aquila chrysaetos'') žije v Európe, miernom pásme Ázie, severozápadnej Afrike a v Severnej Amerike. Obýva skalné končiare a bralá, menej ihličnaté lesy. Živia sa prevažne cicavcami do veľkosti srnčiat. Orol krikľavý (''Aquila pomarina'') je pravidelným hniezdičom na Slovensku. Je sťahovavým vtákom, jedince zo Slovenska zimujú v Sýrii, Zimbabwe, Zambii a Libanone. Na hniezdiská prilietavajú v polovici apríla, odlietajú koncom septembra. '''c)''' Orliaky (''Haliacetus'') - sú veľké dravce s dlhými širokými krídlami, silnými nohami, veľkým zobákom. '''d)''' Včelár (''Pernis'') s pomerne malou hlavou, štíhlym zobákom, mierne ohnutými pazúrmi. '''e)''' Luniak (''Elanus'') s dlhými krídlami, silným, od koreňa ohnutým zobákom, krátkymi nohami aj prstami. '''f)''' Jastrab (''Accipiter'') s kratšími krídlami, dlhým chvostom, kratším, silnejším zobákom, dlhými nohami; veľmi dobre lieta. '''g)''' Myšiak (''Buteo'') je zavalitý dravec s dlhými a širokými krídlami, silnými nohami, krátkymi prstami. Za letu málo pohybuje krídlami.
čeľaď radu dravce (''Falconiformes'') triedy vtáky (''Aves'')